biswa921/hiwiki-latest-pages-articles-raw huggingface dataset:
अमृत नाहटा

अमृत नाहटा (16 मई 1928 – 26 अप्रैल 2001) एक भारतीय राजनीतिज्ञ, जो तीन बार लोक सभा के लिए चुने गये, तथा फ़िल्म निर्माता थे। वो दो बार बाड़मेर से भारतीय राष्ट्रीय कांग्रेस के सदस्य के रूप में निर्वाचित हुए। यद्दपि उन्होंने आपातकाल के पश्चात कांग्रेस को छोड़ दिया और 1977 में विवादास्पद फ़िल्म किस्सा कुर्सी का बनाने चले गये। उन्होंने एक बार दुबारा जनता पार्टी के प्रत्याशी के रूप में पाली निर्वाचन क्षेत्र से पर्चा भरा और लोकसभा में अपनी सेवायें दी।

 पूर्व जीवन और शिक्षा 
नाहटा का जन्म जोधपुर, राजस्थान में 16 मई 1928 को हुआ। उन्होंने जसवंत कॉलेज, जोधपुर से कला संकाय में स्नातक की परीक्षा उत्तीर्ण की।

 वृत्ति 
 साहित्यिक वृत्ति 
नाहटा ने अपने करियर शिक्षक और अनुवादक के रूप में आरम्भ किया; अपने पूर्ण करियर के दौरान उन्होंने मैक्सिम गोर्की, जोसेफ़ स्टालिन, व्लादिमीर लेनिन, माओ त्से-तुंग और लीउ शओची के कार्यों सहित अंग्रेजी से हिन्दी में बारह पुस्तकों को अनुवादित कर प्रकाशित किया।

 राजनीतिक वृत्ति 
बाद के दिनों में नाहटा राजनीति कि मैदान में उतरे और भारतीय राष्ट्रीय कांग्रेस का हाथ थामा, वो चौथी लोक सभा (1967-70) और पाँचवीं लोक सभा (1971-77) के लिए बाड़मेर निर्वाचन क्षेत्र से सांसद बने। आपातकाल के पश्चात उन्होंने राजनीति का मैदान छोड़ा और 1977 में एक विवादास्पद फ़िल्म किस्सा कुर्सी का बनायी तथा जनता पार्टी में शामिल हो गये। अगले आम चुनाव में वो पाली निर्वाचन क्षेत्र से छठी लोक सभा में पहुँचे।

 फ़िल्में में
उन्होंने फ़िल्मों में भी अपना भाग्य आजमाया, उन्होंने तीन फ़िल्मों में निर्माता और निर्देशक का कार्य किया: जिनमें प्रथम संत ज्ञानेश्वर जो एक धार्मीक जीवनी- चलचित्र था 1965 में प्रदर्शित किया। 1967 में उन्होंने अपनी दूसरी रहस्यमय फ़िल्म रातों का राजा का निर्माण किया। 1977 में उन्होंने राजनीति पर आधारित फ़िल्म किस्सा कुर्सी का का निर्माण सम्पन्न किया। यह फ़िल्म तत्कालीन प्रधानमंत्री इन्दिरा गांधी और उनके पुत्र संजय गांधी पर व्यंग्य थी जिसे आपातकाल की अवधि के दौरान प्रतिबंधित कर दिया, प्रमाणन बोर्ड के कार्यालय से सभी मुद्रित प्रतियाँ ले ली गयी जिसके बाद उन्होंने गुड़गांव में मारुति कारखाना खोला जहाँ जलने की घटना घटित हुई, इसके अनुवर्ती जाँच के लिए शाह आयोग स्थापित किया गया। नहाटा ने अन्य किसी फ़िल्म का निर्माण नहीं किया।

26 अप्रैल 2001 को दिल्ली में एस्कॉर्ट्स अस्पताल में एक ऑपरेशन के दौरान, 74 वर्ष की आयु में उनका देहान्त हो गया। वो अपने परिवार में अपनी पत्नी सहित, दो बेटे और एक पुत्री को छोडकर चले गये।

 सन्दर्भ 

 बाहरी कड़ियाँ 
 

श्रेणी:1928 में जन्मे लोग
श्रेणी:२००१ में निधन
श्रेणी:चौथी लोक सभा
श्रेणी:पाँचवीं लोक सभा
श्रेणी:छठी लोक सभा
श्रेणी:जोधपुर के लोग
श्रेणी:भारतीय राष्ट्रीय कांग्रेस के राजनीतिज्ञ
श्रेणी:जनता पार्टी
श्रेणी:राजस्थान से राजनीतिज्ञ
श्रेणी:भारतीय फ़िल्म निर्देशक
श्रेणी:हिन्दी भाषा फ़िल्म निर्देशक
श्रेणी:भारतीय प्रशिक्षक
मा तेलुगू तल्लिकि

thumb|तेलुगू तल्लि की प्रतिमा
मा तेलुगू तल्लिकि (तेलुगू: మా తెలుగు తల్లికి), आन्ध्र प्रदेश सरकार का राज्य गीत है। इस गीत के रचयिता शंकरंबाडि सुंदराचारि हैं। 
 गीत 
तेलुगू लिप्यन्तरण
      మా తెలుగు తల్లికి మల్లెపూదండ
      మా కన్నతల్లికి మంగళారతులు,
      కడుపులో బంగారు కనుచూపులో కరుణ,
      చిరునవ్వులో సిరులు దొరలించు మాతల్లి.

      గలగలా గోదారి కదలిపోతుంటేను 
      బిరాబిరాక్రిష్ణమ్మ పరుగులిడుతుంటేను
      బంగారు పంటలే పండుతాయీ
      మురిపాల ముత్యాలు దొరులుతాయి.

      అమరావతినగర అపురూప శిల్పాలు
      త్యాగయ్య గొంతులో తారాడు నాదాలు 
      తిక్కయ్య కలములొ తియ్యందనాలు 
      నిత్యమై నిఖిలమై నిలచి వుండేదాకా

      రుద్రమ్మ భుజశక్తి మల్లమ్మ పతిభక్తి 
      తిమ్మరసు ధీయుక్తి, కృష్ణరాయల కీర్తి 
      మా చెవులు రింగుమని మారుమ్రోగేదాక
      నీపాటలే పాడుతాం, నీ ఆటలే ఆడుతాం
      జై తెలుగు తల్లి, జై తెలుగు తల్లి ......देवनागरी लिप्यन्तरण
मा तॆलुगु तल्लिकि मल्लॆपूदंडा
मा कन्नतल्लिकि मंगळारतुलु,
कडुपुलो बंगारु कनुचूपुलो करुण,
चिरुनव्वुलो सिरुलु दॊरलिंचु मातल्लि.

गलगला गोदारि कदलिपोतुंटेनु
बिराबिराक्रिष्णम्म परुगुलिडुतुंटेनु
बंगारु पंटले पंडुतायी
मुरिपाल मुत्यालु दॊरुलुतायि.

अमरावतिनगर अपुरूप शिल्पालु
त्यागय्य गॊंतुलो ताराडु नादालु
तिक्कय्य कलमुलॊ तिय्यंदनालु
नित्यमै निखिलमै निलचि वुंडेदाका

रुद्रम्म भुजशक्ति मल्लम्म पतिभक्ति
तिम्मरसु धीयुक्ति, कृष्णरायल कीर्ति
मा चॆवुलु रिंगुमनि मारुम्रोगेदाक
नीपाटले पाडुतां, नी आटले आडुतां
जै तॆलुगु तल्लि, जै तॆलुगु तल्लि ......
श्रेणी:आन्ध्र प्रदेश
अन्तर्वाह धारा

right|thumb|300px|२३०वोल्ट, ६० वोल्ट-अम्पीयर के एक ट्रान्सफॉर्मर की अन्तर्वाह धारा का ग्राफ : यह धारा दस-पन्द्रह सायकिल तक बनी रहती है तथा इसमें डीसी कम्पोनेन्ट भी होता है।
ट्रान्सफॉर्मर, स्विच मोड पॉवर सप्लाई, विद्युत मोटर, प्रकाश बल्ब आदि विद्युत उपकरण चालू करते ही जो धारा लेते हैं वह उनके द्वारा सामान्य अवस्था में ली जाने वाली धारा से बहुत अधिक (दस-बीस गुना) हो सकती है। इस अत्यधिक धारा को अन्तर्वाह धारा (inrush current) कहते हैं। यह धारा कुछ मिलीसेकेण्ड से लेकर कुछ सेकेण्ड तक बहती है जो अलग अलग लोड के लिए अलग अलग होती है। इस धारा को रोकने के लिए तरह-तरह के उपाय किए जाते हैं। इसके अलावा फ्यूज और परिपथ विच्छेदक इस प्रकार की रेटिंग के चुने जाते हैं ताकि उनसे होकर कुछ देर (जैसे, १ सेकेण्ड तक) बहुत अधिक धारा भी बहे (और फिर कम हो जाय) तो भी वे ट्रिप न हों।

 कारण 
अलग-अलग उपकरणों में अन्तर्वाह धारा की उत्पत्ति का कारण भी अलग-अलग होता है। उदाहरण के लिए प्रकाश बल्ब में अन्तर्वाह धारा का कारण कम ताप पर फिलामेण्ट का प्रतिरोध अत्यन्त कम होना है। ट्रान्सफॉर्मर को चालू करने पर कुछ देर के लिए कोर संतृप्त (saturate) हो जाता है जिसके कारण बहुत अधिक धारा बहती है। ट्रांसफॉर्मर की अन्तर्वाह धारा इस बात पर भी निर्भर करती है कि चालू करते समय एसी वोल्टेज किस फेज में था। एसएमपीएस में प्राय: संधारित्रों की तेजी से आवेशित होना के कारण अन्तर्वाही धारा की उत्पत्ति का कारण बनती है। डीसी मोटरों को चालू करते ही बहुत अधिक धारा बहती है जो इनमें इस समय 'बैक ईएमएफ' की अनुपस्थिति के कारण होता है।

प्रभाव
ट्रान्सफॉर्मर के संतृप्त होने के कारण जो अन्तर्वाह धारा बहती है उसमें डीसी तथा द्वितीय हार्मोनिक बहुत अधिक होता है। इस अतिशय धारा के कारण फ्यूज उड़ सकते हैं या अन्य सुरक्षा-रिले परिपथ को तोड़ सकते हैं (जबकि यह कोई शॉर्ट-सर्किट धारा नहीं है)। इसके अलावा अन्तर्वाह धारा के कारण ट्रान्सफॉर्मर की कुण्डलियों में यांत्रिक गड़बड़ी भी आ सकती है (अतिशय चुम्बकीय बल पैदा होने के कारण)।  इसके कारण थोड़ी देर के लिए लाइन का वोल्टेज्ज गिर सकता है जिससे उस पर लगे हुए मोटर या अन्य उपकरण बन्द हो जाँय, या गलत कार्य कर दें।

श्रेणी:वैद्युत अभियांत्रिकी
यरलुंग त्संगपो महान घाटी

thumb|220px|नमचा बरवा पर्वत के इर्द-गिर्द विस्तृत यरलुंग त्संगपो महान घाटी - इसमें यरलुंग त्संगपो नदी में आने वाला मोड़ स्पष्ट दिख रहा है जो नदी को भारत की ओर भेज देता है
thumb|220px|यरलुंग त्संगपो महान घाटी का १९९२ में एक दृश्य
thumb|220px|यरलुंग त्संगपो महान घाटी का एक चित्रण
यरलुंग त्संगपो महान घाटी (Yarlung Tsangpo Grand Canyon), जिसे त्संगपो तंग घाटी (Tsangpo Canyon या Tsangpo Gorge) भी कहते हैं, दक्षिणी तिब्बत में यरलुंग त्संगपो नदी (जो भारत में ब्रह्मपुत्र नदी कहलाती है) द्वारा बनाई गई एक बहुत ही बड़ी तंग घाटी है। कुछ स्रोतों के अनुसार यह दुनिया की सबसे गहरी तंग घाटी है और, अमेरिका के ग्रैन्ड कैन्यन से ज़रा लम्बी होने से, विश्व की सबसे बड़ी तंग घाटियों में से एक भी है।The length, depth and slope-deflection of the great canyon are all the mosts of the world , Science Museums of China ब्रह्मपुत्र (उर्फ़ यरलुंग त्संगपो) नदी पश्चिमी तिब्बत में कैलाश पर्वत के पास शुरु होकर १,७०० किमी पूर्व को दौड़ती है और दक्षिणपूर्वी तिब्बत में पेई गाँव के पास पहुँच कर इस गहरी यरलुंग त्संगपो महान घाटी में प्रवेश करती है जो नमचा बरवा पर्वत के इर्द-गिर्द एक खाई की तरह मुड़ी हुई है और जिसके बाद ब्रह्मपुत्र दक्षिण की तरफ़ भारत के अरुणाचल प्रदेश राज्य की ओर निकल पड़ती है। कुल मिलाकर यरलुंग त्संगपो महान घाटी १५० कि॰मी॰ लम्बी है। पेई गाँव में घाटी की शुरुआत पर नदी २,९०० मीटर की ऊँचाई पर है जो ऊपरी घाटी के अंत तक १,५०० मीटर तक गिर चुकी होती है। ऊपरी घाटी के अंत में पो त्संगपो नदी यरलुंग त्संगपो से आ मिलती है। इस से आगे निचली घाटी में नदी १,५०० मीटर के स्तर से भारत की सरहद तक पहुँचते हुए ६६० मीटर तक गिर जाती है।

 घाटी की गहराई 
जब नदी नमचा बरवा और ग्याला पेरी पर्वतों के बीच से निकलती है तो नमचा बरवा के चरणों में खाई की गहराई ५,००० मीटर है। अपने १५० कि॰मी॰ के विस्तार में खाई की औसत गहराई २,२६८ मीटर (७,४४० फ़ुट) है। अपने सबसे गहरे बिन्दु पर घाटी की गहराई ६,००९ मीटर (१९,७१४ फ़ुट) है, जो की निर्देशांक  पर स्थित है। यह पृथ्वी की सबसे गहरी तंग घाटियों में से एक है।Yang Qinye and Zheng Du. Tibetan Geography . China Intercontinental Press. pp. 30–31. ISBN 7-5085-0665-0.

 चीनी सरकार की जलविद्युत योजना और भारतीय विरोध 
१९५० के दशक में चीन ने तिब्बत पर क़ब्ज़ा कर लिया और इस क्षेत्र को बंद कर दिया। १९९० के दशक में चीनी सरकार ने कुछ पर्यटकों को यहाँ आने-जाने की अनुमति देनी शुरु की और 'यरलुंग त्संगपो महान घाटी प्राकृतिक आरक्षित क्षेत्र' की घोषणा कर दी। लेकिन साथ-ही-साथ चीनी प्रशासन ने यहाँ जलविद्युत परियोजना बनाने के मनसूबे तैयार किये जिनके अन्तर्गत इस नदी का कुछ पानी सरोवरों में रोका जाएगा और कुछ जल नहरों के ज़रिये भारत से अलग दिशा में चीन के अन्य हिस्सों में भेजा जाएगा। अनुमान है कि इससे ४०,००० मेगावॉट बिजली बनाई जा सकती है। भारत ने नदी प्रवाह को रोकने की किसी भी योजना का सख़्त विरोध किया है क्योंकि इस से भारत के पूर्वोतर राज्यों में कृषि और अन्य आर्थिक, प्राकृतिक और वातावरण-सम्बन्धी मुश्किलें उत्पन्न हो सकती हैं। भारतीय रक्षा-विशेषज्ञों को इस बात की भी चिन्ता है कि युद्ध की स्थिति में अचानक ऐसे बाँधों को खोलकर चीन मनचाहे समयों में पूर्वोत्तर भारत को बाढ़ का शिकार भी बना सकता है।

 इन्हें भी देखें
नमचा बरवा
यरलुंग त्संगपो नदी

 सन्दर्भ 

श्रेणी:तिब्बत की घाटियाँ
श्रेणी:तंग घाटियाँ
टू द फोर्थ ऑफ़ जुलाई

टू द फोर्थ ऑफ़ जुलाई (, ) एक अंग्रेजी कविता है जो भारतीय साधु और समाज सुधारक स्वामी विवेकानन्द द्वारा रचित है। विवेकानन्द ने यह कविता 4 जुलाई 1898 को अमेरिकी स्वतंत्रता की वर्षगाँठ पर रचित की। 

इस कविता में विवेकानन्द ने स्वतंत्रता की प्रशंसा और महिमा का गुणगान किया हौ और स्वतंत्रता के लिए अपनी प्रभावशाली लालसा को भावुक कथन के रूप में कविता के माध्यम से वर्णित किया। प्रसंगवश विवेकानन्द स्वयं का निधन 4 जुलाई 1902 को हुआ।

 पृष्ठभूमि 

सन् 1893 में विवेकानन्द विश्व धर्म महासभा में भारत और हिन्दू धर्म को निरूपित करने संयुक्त राज्य अमेरिका गये। संसद में अपरिहार्य सफलता प्राप्त करने के पश्चात 1893 से 1897 तक उन्होंने संयुक्त राज्य अमेरिका और इंग्लैण्ड में वेदान्त दर्शन पर व्याख्यानों की एक शृंखला (अनुक्रम) प्रस्तुत किया। वो 1897 में भारत वापस आये तथा 1897 और 1899 के बीच विभिन्न राज्यों की व्यापक यात्रा की।

सन् 1898 वो कश्मीर गये, जहाँ वो डल झील में हाउसबोट (तैरनेवाला घर) पर रुके। कुछ अमेरीकी और अग्रेज शिष्यों (अनुयायियों) के संग जब अपनी कश्मीर यात्रा के दौरान 4 जुलाई 1898 को संयुक्त राज्य अमेरिका की स्वतंत्रता की वर्षगाँठ को मनाने के भाग के रूप में यह कविता लिखी और इसे उस दिन के नाश्ते के समय जोर से पढ़ने का आग्रह किया।

 कविता 

अंग्रेजी भाषालिप्यंतरणहिन्दी अनुवाद टू द फॉर्थ ऑफ़ जुलाई (एक्सर्प्ट)
बिहोल्ड, द डार्क क्लाउड्स मेल्ट अवे,
दैट गैदर्ड थिक ऐट नाईट, एंड हंग
सो लिखे ए ग्लूमी पॉल अबोव द अर्थ!
बिफोर दाई मैजिक टच, द वर्ल्ड
अवैकस. द बर्ड्स इन कॉरस सिंग.
द फ्लावर्स रैज़ देयर स्टार-लाइक क्राउन—
ड्यू-सेट, एंड वेव दी वेलकम फेयर.
द लैक्स आर ओपनिंग वाइड इन लव
देयर हंड्रेड थाउजेंड लोटस-आईज
टू वेलकम दी, विद ऑल देयर डेप्थ.
ऑल हैल टू दी, दाउ लॉर्ड ऑफ़ लाइट!चतुर्थ जुलाई के लिए (अंश)
देखते हुये काले बादल पिघल के दूर चले जायेंगे,
जो इकट्ठा होकर इस संकीर्ण अंधेरे को दूर भगायेगा
जो पृथ्वी के ऊपर मनहूस आच्छादन के रूप में है!
तेरे जादुई स्पर्श से पूर्व, यह दुनिया
जागृत होती है। पक्षी वृंदगान करते हैं।
फूल सितारों के मुकुट की तरह निकलेंगे—
तुषार-समुच्चय और तुझे निर्मल लहरों का स्वागत मिले।
झीलें विस्तृत प्यार में खोल रही हैं
उनके सैकड़ों हजारों कमल रूपी-आँखों
से तुम्हारा स्वागत होगा, उनकी गहराई के साथ
सभी तुम्हारा अभिवादन करते हैं, तू आलोक के भगवान हो!

 पूर्ण कविता विकीस्रोत पर पढें।

 मूल विषय 
thumb|right|1898 में कश्मीर में स्वामी विवेकानन्द।
कविता में अमेरिका की स्वतंत्रता की महिमा का गुणगान किया गया है। विवेकानन्द ने कविता में दो भिन्न शब्दों— "freedom" (हिन्दी अनुवाद: स्वतंत्रता) और "liberty" (हिन्दी अनुवाद: स्वाधीनता) का उपयोग किया है। The poem reflects poet's powerful urge for liberty and it has been described as a passionate utterance of his powerful longing for freedom. लेखक कारेबनु कूपर की विचारों के अनुसार, विवेकानन्द ने इस कविता में चार जुलाई को सम्बोधित किया है, लेकिन कविता के अनुसार "कंक्रीट का मिश्रण और सारांश, राष्ट्रीय घटनाएं और सनातन अवधारणाओं को प्रतिवचन करते हैं।" 

इस कविता में विवेकानन्द उन काले बादलों की ओर ध्यान आकृष्ठ करते हैं जो पिघल कर दूर चले जाते हैं और एक नये दिन का— एक स्वाधीनता के दिन का शुभारम्भ होता है। वो एक नये उज्ज्वल दिन के शुभारम्भ का विवरण भी देते हैं। कविता की अंतिम पंक्ति में वो पृथ्वी के सभी देश, सभी आदमी और सभी महिलाओं के लिए "स्वतंत्रता" के लिए प्रार्थना करते हैं।

 सन्दर्भ 

श्रेणी:1898 की कविता
श्रेणी:भारतीय काव्य
श्रेणी:स्वामी विवेकानन्द का कार्य
श्रेणी:चार जुलाई
उद्दीप्त उत्सर्जन

उद्दीप्त उत्सर्जन या उद्दीपित उत्सर्जन (स्टिमुलेटेड एमिशन) वह प्रक्रिया है जिसके माध्यम से एक उत्तेजित इलेक्ट्रॉन (अथवा उत्तेजित आण्विक अवस्था) किसी निश्चित आवृति की विद्युतचुम्बकीय तरंग से अन्योन्य क्रिया के पश्चात इस क्षेत्र की समकक्ष ऊर्जा के किसी निम्न स्तर में चला जाता है। इस अवस्था में उत्सर्जित फोटोन की कला, आवृत्ति, ध्रुवण और दिशा आपतित फोटोन के समान होंगे। अतः यह स्वतः उत्सर्जन (spontaneous emission) से भिन्न है जो बिना किसी बाहरी विद्युत क्षेत्र पर निर्भर नहीं होता। तथापि प्रक्रिया आण्विक अवशोषण के रूप में समतुल्य है जिसमें एक अवशोषित फोटोन की ऊर्जा समतुल्य कार्य करती है लेकिन विपरित संक्रमण के साथ निम्न ऊर्जा स्तर से उच्च ऊर्जा स्तर की ओर। 
 विवरण 
भौतिक विज्ञान और रसायन विज्ञान में यह अति महत्वपूर्ण है कि इलेक्ट्रॉनों की विद्युत चुम्बकीय क्षेत्रों से अन्योन्य क्रिया किस तरह होती है। चिरसम्मत धारणा के अनुसार इलेक्ट्रोन की ऊर्जा बढ़ने पर वह नाभिक से दूर की कक्षा में चक्कर लगाने लगेगा। लेकिन क्वांटम यांत्रिकी उस इलेक्ट्रोन को विविक्त कक्ष में जाने की अनुमति देती है। अतः इलेक्ट्रॉन परमाणु के विशिष्ट ऊर्जा स्तरों में ही पाया जा सकता है, उनमें से दो को निम्न चित्र में निरूपित किया गया है:
center|550px
 गणितीय प्रतिमान 

जहाँ h प्लांक नियतांक है।
 सन्दर्भ 

श्रेणी:भौतिकी
श्रेणी:भौतिकी की अवधारणाएँ
प्रकाश प्रवर्धक

right|thumb|300px|एक प्रकाश प्रवर्धक, जिसके बाद एक आइसोलेटर भी लगा है ताकि परावर्तन से प्रवर्धक को कोई हानि न हो जाए
right|thumb|300px|किसी सरल Doped Fiber Amplifier का योजनामूलक चित्र
प्रकाश प्रवर्धक एक यंत्र है जो सीधे प्रकाशिय सिगनल को, बिना किसी विद्युत सिगनल में परिवर्तित किये प्रवर्धित करता है। प्रकाश प्रवर्धक विवर रहित लेसर निर्माण की सोच का परिणाम है अर्थात जिसमें विवर को समाप्त किया जा सके। प्रकाश प्रवर्धक का उपयोग प्रकाशीय संप्रेषण और लेसर विज्ञान में होता है।

उच्च बिजली उत्पादन के लिए , पतला संरचना के साथ ऑप्टिकल एम्पलीफायरों किया जाता है। तरंगदैर्घ्य रेंज 633 एनएम के लिए 1480 एनएम है.

 उपयोग तंत्र 
कई अलग-अलग भौतिक तंत्र हैं जिनका उपयोग प्रकाश संकेत को बढ़ाने के लिए किया जा सकता है, जो प्रमुख प्रकार के ऑप्टिकल एम्पलीफायरों के अनुरूप होते हैं। डोपेड फाइबर एम्पलीफायर और बल्क लेजर में, एम्पलीफायर के वृद्धि माध्यम में उत्तेजित उत्सर्जन आने वाले प्रकाश के प्रवर्धन का कारण बनता है। अर्धचालक ऑप्टिकल एम्पलीफायरों (एसओएएस) में, इलेक्ट्रॉन - छेदपुनर्संयोजन होता है। में रमन एम्पलीफायर , रमन बिखरनेके साथ आने वाले प्रकाश की फॉटॉन वृद्धि माध्यम की जाली में पैदा करता है फोटॉनों भेजे फोटॉनों के साथ सुसंगत। पैरामीट्रिक एम्पलीफायरों पैरामीट्रिक प्रवर्धन का उपयोग करते हैं। 

सन्दर्भ

श्रेणी:प्रकाश रसायन
श्रेणी:प्रवर्धक
द लास्ट लीफ

"द लास्ट लीफ" (, ) ओ हेनरी द्वारा रचित एक लघु कथा है। ग्रीनविच गाँव में में रहने वाले पात्रों और विषयों के बारे में इसमें बताया जाता है जैसा ओ हेनरी की कृतियों में पाया जाता है।
 कहानी 
जोहंसी बिमार पड़ गयी है और निमोनिया की वजह से मर रही है। वह अपने कमरे की खिड़की के बाहर एक लता (बेल) से गिरते हुए पत्तों को देखती है और निर्णय कर लेती है कि जब अंतिम पत्ता गिरेगा तो वो मर जायेगी। तब उसके साथ रह रही उसकी सब से अच्छी मित्र सू, निराश होकर उसे ऐसा सोचने से रोकने की कोशिश करती है। 

एक बेहराम नामक बुढ़ा निराश और असफल कलाकार उनके नीचे के मकान में रहता है। वह दावा करता है कि वो एक अतिउत्तम रचना का निर्माण करेगा, यद्दपि उसने कभी भी यह कार्य आरम्भ नहीं किया। सू उसके पास जाती है और उसे बताती है कि उसकी दोस्त जोहंसी निमोनिया से मर रही है और दावा कर रही है कि जब उसके कमरे की खिड़की के बाहर की लता का अन्तिम पत्ता गिरेगा तो वह मर जायेगी। बेहराम ने इसका मजाक उडाया और इसे उसकी मुर्खता बताया लेकिन — जैसा कि वह इन दो युवा कलाकारों का रक्षक था — अतः उसने जोहंसी और लता को देखने का निर्णय किया।

रात में एक बहुत ही बुरी आँधी आती है और हवा सरसराहट कर रही है और बारिश की छिंटे लगातार खिड़की पर गिर रही हैं। सू खिड़कियाँ और पर्दे बंद कर देती है और जोहंसी को सोने के लिए कहती है, यद्दपि लता पर अब भी एक पत्ता बचा हुआ था। जोहंसी विरोध करती है लेकिन वह जोर देकर ऐसा करने को कहती है क्योंकि वह नहीं चाहती थी कि जोहंसी अन्तिम पत्ते को गिरते हुए देखे। सुबह, जोहंसी लता को देखना चाहती है कि सभी पत्ते गिर चुके हैं लेकिन उसे आश्चर्य होता है कि अभी भी एक पत्ता बचा हुआ है।

जब जोहंसी हैरान हुई कि वह अब भी वहीं था, तो वह हठ करती है कि यह आज गिरेगा। लेकिन ऐसा नहीं होता है और वह ना ही रात को गिरता है और न ही अगले दिन। जोहंसी को मान लेती है कि यह पत्ता उसे यह दिखाने के लिए ही वहाँ रुका हुआ है कि वह कितनी निर्बल है जो उसने मृत्यू चाहने जैसा पाप किया। उसने अपने आप को जीने के लिए पुनः तैयार किया और उसकी हालत में बहुत सुधार आता है।

जब जोहंसी पर्याप्त रूप से स्वस्थ हो जाती है, तब सू उसे बताती है कि उनके पड़ोसी बेहर्मन की निमोनिया के कारण मृत्यु हो गई है और वास्तव में जोहंसी के जीवित रहने के खातिर, शेष बची हुई पत्ती बेहर्मन की सबसे उत्तम रचना थी।

 अनुरूपण 
इस कहानी पर आधारित १९५२ में ओ. हेनरी'ज फुल हाउस नामक चलचित्र बना और पुनः 1983 में 24-मिनट की फ़िल्म बनी। 2013 में बॉलीवुड फिल्म लुटेरा भी इसी कहनी पर आधारित निर्मित की गयी।
 सन्दर्भ 

बाहरी कड़ियाँ

 
[https://web.archive.org/web/20170424090018/http://anupchahar.blogspot.com/2017/04/the-last-leaf-hindi-story-download-and.html ( आखिरी पता हिन्दी कहानी डाउनलोड ) 

 एमएलसीए डाटाबेस पर द लास्ट लीफ
 

श्रेणी:कहानी
श्रेणी:अंग्रेज़ी कथाएँ
श्रेणी:लघु कथाएँ
बॉम्बे टॉकीज़ (फ़िल्म)

बॉम्बे टॉकीज़, २०१३ में प्रदर्शित बॉलीवुड की प्रयोगधर्मी फ़िल्म है। वायकॉम मोशन पिक्चर्स और फ्लाइंग यूनीकॉन एंटरटेनमेंट की फिल्म यह फ़िल्म बॉम्बे टॉकीज़ भारतीय सिनेमा के सौ वर्ष पूरे होने के उपलक्ष्य में बनाई गई है। यह फ़िल्म चार अलग-अलग निर्देशकों द्वारा निर्मित की गई है और प्रत्येक निर्देशक द्वारा परस्पर एक दूसरे से भिन्न भाग बनाये गये हैं।
 पटकथा 
चूँकि फ़िल्म चार भिन्न निर्देशकों द्वारा चार भिन्न भागों में निर्मित की गयी है आपस में एक दूसरे से जुदा हैं। ये भाग निम्न प्रकार हैं:
 अजीब दास्ताँ है ये 
 करण जौहर द्वारा निर्देशित।
करण जौहर की कहानी एक शादीशुदा जोड़े, देव (रणदीप हुडा) और गायत्री (रानी मुखर्जी) के इर्द गिर्द घूमती है। एक दिन गायत्री को पता चलता है कि उसका पति समलैंगिक (गे) है।
 स्टार 
 दिबाकर बनर्जी द्वारा निर्देशित।
दिबाकर बनर्जी की शॉर्ट फिल्म सत्यजीत रे की एक लघुकथा पर आधारित है। ये कहानी एक साधारण व्यक्ति की है जिसे एक टॉप स्टार के साथ दो मिनट का एक सीन करने का मौका मिलता है।
 शीला की जवानी 
 ज़ोया अख्तर द्वारा निर्देशित।
ज़ोया अख्तर की कहानी एक छोटे बच्चे विकी (मास्टर नमन जैन) की है। उसके पिता (रणवीर शौरी) उसे फुटबॉल सिखाना चाहते हैं। लेकिन विकी को कटरीना कैफ की तरह बेहतरीन डांस करने का शौक है।
 मुरब्बा 
 अनुराग कश्यप द्वारा निर्देशित।
अनुराग कश्यप की फिल्म, एक प्रशंसक की अपने चहेते सितारे के प्रति जुनून की कहानी है।
 पात्र 
 रानी मुखर्जी - गायत्री
 रणदीप हुड्डा - देव
 साक़िद सलीम - अविनाश
 विनीत कुमार सिंह - विजय
 नवाज़ुद्दीन सिद्दिक़ी - पुरंदर
 सदाशिव अमरपुरकर
 रणवीर शोरी
 अमिताभ बच्चन - स्वयं (विशेष अतिथि)
 कैटरीना कैफ - स्वयं (केमियो अतिथि)
 विशेष अतिथि
(गाने "अपना बॉम्बे टॉकीज़" के दौरान विशिष्ट अतिथि)

आमिर ख़ान
माधुरी दीक्षित 
करिश्मा कपूर
अक्षय कुमार
जूही चावला
सैफ़ अली ख़ान
रानी मुखर्जी
श्री देवी
प्रियंका चोपड़ा
फरहान अख्तर
इमरान ख़ान
विद्या बालन
करीना कपूर खान
रणवीर सिंह
अनिल कपूर
शाहिद कपूर
सोनम कपूर
दीपिका पादुकोण
रणबीर कपूर
शाहरुख खान

 संगीत 

फ़िल्म के सुर अमित त्रिवेदी तथा बोल अमिताभ भट्टाचार्य और स्वानन्द किरकिरे द्वारा दिया गया है।

 सन्दर्भ 

बाहरी कड़ियाँ
 

श्रेणी:हिन्दी फ़िल्में
श्रेणी:भारतीय फ़िल्में
श्रेणी:प्रयोगधर्मी फ़िल्म
श्रेणी:2013 में बनी हिन्दी फ़िल्म
एस॰ पी॰ बालसुब्रमण्यम

श्रीपति पण्डितराध्युल बालसुब्रमण्यम (तेलुगु: శ్రీపతి పండితారాధ్యుల బాలసుబ్రహ్మణ్యం ; अंग्रेज़ी: S. P. Balasubrahmanyam; 4 जून 1946 - 25 सितंबर 2020) एक भारतीय पार्श्वगायक, अभिनेता, संगीत निर्देशक, गायक और फ़िल्म निर्माता थे। उन्हें कभी-कभी एसपीबी अथवा बालु के नाम से भी जाना जाता है। उन्होंने छः बार सर्वश्रेष्ठ पार्श्वगायक के लिए राष्ट्रीय फ़िल्म पुरस्कार और आन्ध्र प्रदेश सरकार द्वारा २५ बार तेलुगू सिनेमा में नन्दी पुरस्कार भी जीता। उनका निधन 25 सितंबर 2020 को हुआ।

 सन्दर्भ 

 बाहरी कड़ियाँ 
 

श्रेणी:फ़िल्मफ़ेयर पुरस्कार विजेता
श्रेणी:भारतीय पुरुष आवाज अभिनेताओं
श्रेणी:२०२० में निधन
श्रेणी:१९४६ के जन्म
श्रेणी:भारत में कोविड-19 महामारी से मृत्यु
झांझ

thumb|झांझ का एक उन्नत रूप, जिसे हिलाया या टक्कर मारा जाता है।
झांझ () एक वाद्य यन्त्र है। गोलाकार समतल या उत्तलाकार धातु की तश्तरी जैसा ताल वाद्य, जिसे ढोल बजाने की लकड़ी से या इसके जोड़े को एक-दूसरे से रगड़ते हुए टकराकर बजाया जाता है। तांबे, कलई (टीन) और कभी-कभी जस्ते के मिश्रण से बने दो चक्राकार चपटे टुकड़ों के मध्य भाग में छेद होता है। मध्य भाग के गड्ढे के छेद में डोरी लगी रहती है। डोरी में लगे कपड़ों के गुटकों को हाथ में पकड़कर परस्पर आघात करके वादन किया जाता है। यह गायन व नृत्य के साथ बजायी जाती है। यह प्रसिद्ध लोकवाद्य हॅ। कुछ क्षेत्रों में इसे करताल भी कहते हैं। हालांकि करताल तत, काँसा अथवा पीतलनिर्मित झाँझ का एक छोटा संस्करण है।κύμβος , Henry George Liddell, Robert Scott, A Greek-English Lexicon, 1940, on Perseus Digital Library
 व्युत्पत्ति 
झांझ को अँग्रेजी भाषा में Cymbal कहते हैं जो ग्रीक शब्द κύμβαλον (kumbalon) का लैटिन रूप है। इसे लैटिन में cymbalum कहा जाता है।κύμβαλον ,
Henry George Liddell, Robert Scott, A Greek-English Lexicon, 1940, on Perseus Digital Library
 इतिहास 
thumb|तांबे से बनी मिस्री झांझ, ठिब्स, गरिएको-रोमन काल, मेट्रोपॉलिटन म्यूजियम ऑफ आर्ट, न्यूयार्क
इसका असीरिया, इज़राइल (1100 ई.पू.), मिस्र और अन्य प्रचीन सभ्यताओं में अक्सर आनुष्ठानिक तौर पर इस्तेमाल किया जाता था। यह मध्य काल में सुदुर पूर्व एवं यूरोप में 13वीं सदी से पहले पहुंचा। अधिकतर एशियाई झांझ चौड़े किनारे वाले उभार या बिना उभार के क्षैतिज तरीक़े से आड़े पकड़कर तेजी से टकराए जाते हैं या छोटे किनारे वाले (या किनारा रहित), खड़े तरीक़े से पकड़कर धीमे बजाए जाते हैं। पश्चिमी वाद्य वृंदीय झांझ, तुर्की सैनिक बैंड से लिया गया है, जो 18वीं सदी के यूरोप में प्रचलित था। झांझों के इस्तेमाल की शुरुआत जोज़ेफ़ हैडन (विशेष रूप से उनकी मिलिट्री सिंफनी, 1794), डब्ल्यू. ए. मोत्ज़ार्ट और लुडविग वॉन वीटोवान की रचनाओं में हुई। रूमानी संगीत, जैसे रिचर्ड वैग्नर की टेनहॉसर में इनका इस्तेमाल नाटकीय चरम के रेखांकन के लिए किया जाता है, पारंपरिक रूप से सर्वोत्तम झांझ तुर्की से आते हैं।[भारत ज्ञानकोश, खंड-2, प्रकाशक: पापयुलर प्रकाशन मुंबई, पृष्ठ संख्या-285, आई एस बी एन 81-7154-993-4]
 प्रकार 
अनिश्चित सुरमान वाले आधुनिक झांझ क़रीब 36-46 सेमी व्यास वाले केंद्र में उभरे (जहां पकड़ने के लिए फीता बंधा होता है) और किनारे की ओर थोड़े से तिरछे मुड़े हुए होते हैं, ताकि किनारे ही आपस में टकराएं। इनकी विस्तार-क्षमता कमाल की है। हालांकि इन्हें आमतौर पर टकराया या रगड़ा जाता है, लेकिन इनका संचालन पैडल द्वारा भी किया जा सकता है या इन्हें ब्रश अथवा कठोर या मुलायम सिरे वाले चोब के प्रहार से बजाया जा सकता है। जैज़ और नृत्य बैंड में अन्य तकनीकें भी प्रयुक्त होती हैं। प्राचीन झांझ (उदाहरणस्वरूप, क्लॉड डिबसी द्वारा प्रयुक्त) छोटे करताल जैसे उंगलियों में पहनकर बजाए जाने वाले झांझ है, जिनका एक निश्चित सुरमान वाला उच्च स्वर होता है; इनका इस्तेमाल मूल रूप से नृत्य वाद्य के रूप में प्राचीन काल से मध्य-पूर्व में हो रहा है।κύμβος , Henry George Liddell, Robert Scott, A Greek-English Lexicon, 1940, on Perseus Digital Library
 इसे भी देखें
वाद्य यन्त्र
 सन्दर्भ 

 बाहरी कड़ियाँ

Cymbal Forum झांझ के बारे में चर्चा मंच। 
Saluda Cymbals कस्टम झांझ की दुनिया। 
Orchestral cymbal playing झांझ के एक उत्कृष्ट संक्षिप्त इतिहास के साथ। 
Cymbal Colour Exploration, एक 3 डी अलग झांझ ध्वनि रंग की द्विकर्ण ऑडियो रिकॉर्डिंग।

श्रेणी:वाद्य यंत्र
श्रेणी:तालवाद्य
श्रेणी:भारतीय वाद्य यंत्र
श्रेणी:कम्पनस्वरी
जेम्स शॉर्ट

thumb|Brass telescope made by Short, now in the collection of Thinktank, Birmingham Science Museum. 

thumb|जेम्स शॉर्ट की परावर्तक दूरबीन
जेम्स शॉर्ट (James Short) (21 जून 1710-15 जून 1768), एक स्कॉटिश गणितज्ञ, प्रकाशविज्ञानशास्री और दूरबीन निर्माता थे।

श्रेणी:गणितज्ञ
शब्दप्रमाण

thumb|BBPS|350px|गौतम बुद्ध बोधि वृक्ष के नीचे अपने शिष्यों को ज्ञान देते हुए। 
आप्त पुरुष द्वारा किए गए उपदेश को "शब्द" प्रमाण मानते हैं। ("आप्तोपदेशः शब्दः" ; न्यायसूत्र 1.1.7)। आप्त वह पुरुष है जिसने धर्म के और सब पदार्थों के यथार्थ स्वरूप को भली भांति जान लिया है, जो सब जीवों पर दया करता है और सच्ची बात कहने की इच्छा रखता है। 

न्यायमत में वेद ईश्वर द्वारा प्रणीत ग्रंथ है और ईश्वर सर्वज्ञ, हितोपदेष्टा तथा जगत् का कल्याण करनेवाला है। वह सत्य का परम आश्रय होने से कभी मिथ्या भाषण नहीं कर सकता और इसलिए ईश्वर सर्वश्रेष्ठ आप्त पुरुष है। ऐसे ईश्वर द्वारा मानवमात्र के मंगल के निमित निर्मित, परम सत्य का प्रतिपादक वेद आप्तप्रमाण या शब्दप्रमाण की सर्वोत्तम कोटि है। गौतम सूत्र (2.1.57) में वेद के प्रामाण्य को तीन दोषों से युक्त होने के कारण भ्रांत होने का पूर्वपक्ष प्रस्तुत किया गया है। वेद में नितांत मिथ्यापूर्ण बातें पाई जाती हैं, कई परस्पर विरुद्ध बातें दृष्टिगोचर होती हैं और कई स्थलों पर अनेक बातें व्यर्थ ही दुहराई गई हैं। गौतम ने इस पूर्वपक्ष का खंडन बड़े विस्तार के साथ अनेक सूत्रों में किया है (1.1.58-61)। वेद के पूर्वोक्त स्थलों के सच्चे अर्थ पर ध्यान देने से वेदवचनों का प्रामाण्य स्वत: उन्मीलित होता है। पुत्रेष्टि यज्ञ की निष्फलता इष्टि के यथार्थ विधान की न्यूनता तथा यागकर्ता की अयोग्यता के ही कारण है। "उदिते जुहोति" तथा "अनुदिते जुहोति" वाक्यों में भी कथमपि विरोध नहीं है। इनका यही तात्पर्य है कि यदि कोई इष्टिकर्ता सूर्योदय से पहले हवन करता है, तो उसे इस नियम का पालन जीवनभर करते रहना चाहिए। समय का नियमन ही इन वाक्यों का तात्पर्य है। 

बुद्ध तथा जैन आगम को नैयायिक लोग वेद के समान प्रमाणकोटि में नहीं मानते। वाचस्पति मिश्र का कथन है कि ऋषभदेव तथा बुद्धदेव कारुणिक सदुपदेष्टा भले ही हों, परन्तु विश्व के रचयिता ईश्वर के समान न तो उनका ज्ञान ही विस्तृत है और उनकी शक्ति ही अपरिमित है। जयन्त भट्ट का मत इससे भिन्न है। वे इनको भी ईश्वर का अवतार मानते हैं। अतएव इनके वचन तथा उपदेश भी आगमकोटि में आते हैं। अंतर इतना ही है कि वेद का उपदेश समस्त मानवों के कल्याणार्थ है, परंतु बौद्ध और जैन आगम कम मनुष्यों के लाभार्थ हैं। इस प्रकार आप्तप्रमाण के विषय में एकवाक्यता प्रस्तुत की जा सकती है।

 इन्हें भी देखें 
 प्रमाण (भारतीय दर्शन)

श्रेणी:भारतीय दर्शन
अमिताभ भट्टाचार्य

अमिताभ भट्टाचार्य बॉलीवुड फ़िल्मों में कार्यरत एक भारतीय गीतकार और पार्श्व गायक हैं। उनके गीतों को "फ्रिलफ्री" और "स्मार्टली वर्डेड" के रूप में वर्णित किये गए हैं।

 फ़िल्में 
स्रोत:

 गीतकार के रूप में 
 वर्ष  फ़िल्म  संगीतकार  टिप्पणी2008 आमिर  अमित त्रिवेदी 2009 एसिड फैक्ट्री  शमीर टण्डन - मांसी स्कॉट - गौरव दासगुप्ता - बप्पी लाहिड़ी - रणजीत बड़ोत  2009 99  आशुतोष पाठक और शमीर टण्डन  2009 देव-डी  अमित त्रिवेदी 2010 चांस पे डांस अदनान सामी - केन घोष - संदीप शिरोडकर  एक गाना2010 हाउसफुल  शंकर-एहसान-लॉय  दो गाने2010 उड़ान  अमित त्रिवेदी  2010 वन्स अपॉन ए टाईम इन मुम्बई  प्रीतम  एक गाना2010 अंजाना अंजानी  विशाल-शेखर  एक गाना2010 बैंड बाजा बारात सलीम-सुलेमान 2011 नो वन किल्ड जेसिका  अमित त्रिवेदी  2011 थैंक यू  प्रीतम  एक गाना2011 आय एम  अमित त्रिवेदी  राष्ट्रीय पुरस्कार: सर्वश्रेष्ठ बोल2011 लव का द एंड  राम सम्पत  2011 रेडी  प्रीतम  एक गाना2011 देली बेली  राम सम्पत  तीन गाने2011 ऑलवेज कभी कभी  प्रीतम  एक गाना2011 माय फ़्रेंड पिंटो  अजय-अतुल 2011 अज़ान  सलीम-सुलेमान  2011 लेडीज़ वर्सेस रिकीबहल  सलीम-सुलेमान 2012 अग्निपथ  अजय-अतुल 2012 एक मैं और एक तु || अमित त्रिवेदी ||
|-
|2012|| एजंट विनोद || प्रीतम ||
|-
|2012||फरारी की सवारी || प्रीतम || दो गाने
|-
|2012||कॉकटेल || प्रीतम || एक गाना 
|-
|2012||शिरीन फरहाद की तो निकल पड़ी || जीत गांगुली ||
|-
|2012||बर्फ़ी! || प्रीतम || एक गाना 
|-
|2012||हिरोइन || सलीम-सुलेमान ||
|-
|2012|| अय्या || अमित त्रिवेदी ||
|-
|2013|| बॉम्बे टॉकीज़ || अमित त्रिवेदी || तीन गाने
|-
|2013|| गो गोवा गॉन || सचिन-जिगर || दो गाने 
|-
|2013|| ये जवानी है दीवानी || प्रीतम ||
|-
|2013|| घनचक्कर || अमित त्रिवेदी ||
|-
|2013|| लुटेरा || अमित त्रिवेदी||
|-
|2013|| चेन्नई एक्सप्रेस''  विशाल-शेखर 

 पार्श्व गायक के रूप में 
 वर्ष  फ़िल्म  संगीतकार  निर्देशक/निर्माता2009 वेक अप सिड  शंकर-एहसान-लॉय/अमित त्रिवेदी  2010 बैंड बाजा बारात  सलीम-सुलेमान  2010 उड़ान  अमित त्रिवेदी  2010 एडमिशनस ओपन  अमित त्रिवेदी  2010 हाउसफुल  शंकर-एहसान-लॉय  2010 फ़ास्ट फॉरवर्ड   2011 नो वन किल्ड जेसिका अमित त्रिवेदी 2012 एजंट विनोद || प्रीतम 2012 अय्या || अमित त्रिवेदी || अनुराग कश्यप प्रोडक्सन्स 
|-
|2013|| लुटेरा  अमित त्रिवेदी  फंटोम फ़िल्म प्रोडकसन्स2013 ''चेन्नई एक्सप्रेस  विशाल-शेखर  रेड चिलीज 

 पुरस्कार 
आय एम (2010) फ़िल्म के लिए सर्वश्रेष्ठ गीत के लिए राष्ट्रीय फ़िल्म पुरस्कार

 सन्दर्भ 

 बाहरी कड़ियाँ 
 
 

श्रेणी:जीवित लोग
श्रेणी:1977 में जन्मे लोग
अयुध्या राज्य

right|thumb|200px|सन् १६०५ में अयुध्या राज्य अपने चरमोत्कर्ष पर था
right|thumb|200px|वाट फ्रा श्री संफेत के भग्नावशेष
अयुध्या या अयुथिया (थाई भाषा: อาณาจักรอยุธยา, RTGS: अणाचक आयुध्या) १३५० ई. से १९६७ ई. तक स्याम की राजधानी था। वह मिनाम चो फिया तथा लोयबरी नदियों के संगम पर एक द्वीप में बैंकाक से ४२ मील की दूरी पर स्थित है। परंतु इस समय यहाँ के अधिकांश मनुष्य इस द्वीप के समीप मिनाम चो फिया नदी के किनारे रेलमार्ग के समीप निवास करते हैं। इस नगर का विध्वंस १५५५ में और फिर १७६७ ई. में बर्मी सेनाओं द्वारा हुआ था। १७६७ ई. के आक्रमण में बहुमूल्य ऐतिहासिक लेख, निवासस्थान और राजभवन नष्ट हो गए। राजभवन के अवशेषों को वर्तमान राजधानी बैंकाक के भवनों के निर्माण में लगाया गया।

आयूथिया विश्व के एक महत्वपूर्ण चावल निर्यातक क्षेत्र के मध्य में स्थित है। यहाँ ५० इंच वार्षिक वर्षा होती है, जो चावल की उपज के लिए पूर्णत: अनुकूल है। आयूथिया का 'चंगवत' (प्रांत) स्याम के कुल ७० चंगवतों में चावल के उत्पादन में प्रथम है। यहाँ का मत्स्य उद्योग भी महत्वपूर्ण है। यहाँ स्थित सैकड़ों नहरें यातायात के मुख्य साधन हैं। बहुत से नौकाओं पर वास करते हैं। शीघ्रगामिनी मोटर नौकाएं मिनाम नदी द्वारा इस नगर का संबंध बेंकाक और अन्य नगरों से स्थापित करती हैं। आयूथिया चावल और सागौन (टीक) की लकड़ी का व्यापारिक केंद्र है।

 इन्हें भी देखें
अयोध्या

श्रेणी:थाईलैण्ड का इतिहास
श्रेणी:भारतीकृत राज्य
द्वि-विम समष्टि

right|thumb|300px|द्वि-विमिय कार्तीय निर्देशांक तंत्र

द्वि-विम समष्टि भौतिक ब्रह्माण्ड के समतलीय प्रक्षेप का ज्यामीतिय प्रतिमान है जिसमें हम रहते हैं। दो विमाओं को सामान्यतः लम्बाई और चौड़ाई कहते हैं। दोनों दिशाएँ एक ही समतल में स्थित होती हैं।

भौतिक विज्ञान और गणित में n-विमिय समष्टि में किसी बिन्दु की स्थिति को व्यक्त करने के लिए एक n वास्तविक संख्याओं के अनुक्रम प्रयुक्त किया जाता है। जहाँ n = 2, होने पर प्राप्त स्थिति को द्वि-विम समष्टि अथवा २डी कहा जाता है और इसे यूक्लिडिय समष्टि दृष्टिकोण भी कहा जा सकता है।

भौतिक विज्ञान में द्वि-विम समष्टि अंतरिक्ष के समतलीय निरूपण को कहा जाता है जिसमे हम निवास करते हैं और इसे द्विविम समष्टि कहा जाता है।

 दि-विम ज्यामिति 
 बहुस्थलिकता 

दो विमाओं में, अनन्त रूप से समबहुभुज परिभाषित किये जा सकते हैं। जिनमें से कुछ प्रारम्भिक निम्न प्रकार हैं:

 उत्तल 
श्लाफली प्रतीक {p} सम p-भुज को निरूपित करता है।

Nameत्रिभुज(2-एकमुखी)वर्ग(2-घन)पंचभुजषड्भुजसप्तभुजअष्टभुजश्लाफली{3}{4}{5}{6}{7}{8}चित्र75px75px75px75px75px75pxनामनवभुजदशभुजएकादशभुजद्वादशभुजत्रयोदशभुजटेट्राडेकेगनश्लाफली{9}{10}{11}{12}{13}{14}चित्र75px75px75px75px75px75pxनामपेन्टाडेकेगनहेक्साडिकेगनयूक्लिडिय समष्टिहेप्टाडेकेगनऑक्टाडेकेगनएन्नाडेकागोनविंशतभुज...n-भुजश्लाफली{15}{16}{17}{18}{19}{20}{n}चित्र75px75px75px75px75px75px

 अपभ्रष्ट (गोलीय)
सम -हेनागन (regular henagon) {1} और समद्विकोण {2} को अपभ्रष्ट समबहुभुज माना जाता है। ये यूक्लिडिय समष्टि में अपभ्रष्टता-रहित अस्तित्व रखते हैं जैसे एक 2-गोलाक अथवा 2-स्थूलक।

नामहेनागनद्विकोणश्लाफली{1}{2}चित्र75px75px

 उत्तल आकृति रहित 
इस तरह के अनन्त द्वि-विम समबहुभुज देखे जा सकते हैं जो उत्तल आकृति नहीं रखते, जिसका श्लाफली प्रतीक परिमेय संख्याओं {n/m} से निर्मित होता है। इन्हें बहुभज सितारा कहा जाता है उत्तल समबहुभुज के समान शीर्ष-अभिविन्यास द्वारा निरूपित किये जाते हैं।

व्यापक रूप में, किसी प्राकृतिक संख्या n के लिए, सभी m के लिए, श्लाफली प्रतीक {n/m} के साथ n-बिन्दु उत्तलता रहित समबहुभुज सितारा इस प्रकार हैं कि m < n/2 (यथार्थ रूप में {n/m} = {n/(n − m)}) और m तथा n असहभाज्य हैं।

नामपंचकोण तारा सप्तकोण ताराअष्टकोण तारा एन्नाग्रामदशकोण सितारा...n-भुज सिताराश्लाफली{5/2}{7/2}{7/3}{8/3}{9/2}{9/4}{10/3}{n/m}चित्र75px75px75px75px75px75px75px 

 अधिगोलक 

200px|right
द्वि-विम में अधिगोलक एक वृत्त को कहते हैं, कभी-कभी इसे 1-गोलक (S1) भी कहा जाता है क्योंकि यह एक-विमिय बहुमुख है। यूक्लिडिय समतल में इसकी लम्बाई  2πr और इसके अंतःक्षेत्र का क्षेत्रफल

है जहाँ  त्रिज्या है।

 द्वि-विम समष्टि में निर्देशांक प्रणाली

सर्व-प्रचलित निर्देशांक पद्धति कार्तीय निर्देशांक पद्धति, ध्रुवीय निर्देशांक पद्धति और भूगोलीय निर्देशांक प्रणाली हैं।

 ये भी देखें
 त्रि-विम समष्टि
 द्वि-विम आरेख

श्रेणी:विमा
श्रेणी:बहु-विमिय ज्यामीति
आरमेइक लिपि

right|thumb|300px|सम्राट अशोक द्वारा ईसापूर्व तीसरी शताब्दी में कन्दहार (अफगानिस्तान) में ग्रीक तथा आरमेइक लिपि में लिखवाया गया शिलालेख
आरमेइक लिपि (Aramaic Script) संसार की प्रसिद्ध एवं महत्वपूर्ण लिपि है। इसका विकास प्राचीन सामी लिपि की उत्तरी शाखा से हुआ है, जिस शाखा से फोनिशियन लिपि का भी विकास हुआ था। आरमेइक लिपि का प्रयोग सीरिया, फिलस्तीन, मिस्र, अरबिस्तान आदि स्थानों पर होता था। आरमेइक भाषा इसी आरमेइक लिपि में लिखी जाती थी।

आरमेइक के प्राचीनतम अभिलेख ज़र्जीन एवं ज़ेनज़ीरली में प्राप्त कलमू अथवा मिलामूवा के अभिलेख हैं जो ई.पू. नवीं-आठवीं शताब्दी के हैं। आरमेइक लिपि के विकास की विभिन्न अवस्थाओं का पता बाररेकब (ई.पू. आठवीं शताब्दी), तेइमा (ई.पू. पांचवीं-चौथी शताब्दी), मिस्र अथवा ईजिप्ट (ई.पू. पांचवीं-तीसरी शताब्दी), एवं पाप्यरी (ई.पू. पांचवीं शताब्दी) के अभिलेखों से मिलता है। 

ई.पू. तीसरी शताब्दी तक आरमेइक लिपि का निरंतर प्रयोग होता रहा। इसके पश्चात् यह लिपि विभिन्न शाखाओं में विभाजित हो गई। कालांतर में इस लिपि से अनेक लिपियों का विकास हुआ जिनमें से मुख्य हैं : बाद की हिब्रू लिपि, पतलवी, पालमेरेन, सीरिअक, अरबी, आर्मेनियन आदि।

 आरमेई वर्णमाला 

वर्ण का नामवर्ण का स्वरूपवर्णअन्य लिपियों में तुल्य संगत वर्णउच्चारणहिब्रूअरबीसिरियाई ब्राह्मीनबातियनखरोष्ठीआलेफचित्र:Aleph.svg𐡀אاܐ25px60px25px; , Bēthचित्र:Beth.svg𐡁בﺑـܒ25px53px25px, Gāmalचित्र:Gimel.svg𐡂גﺟܓ25px27px25px, Dālathचित्र:Daleth.svg𐡃דد,ذܕ25px27px25px, Hēचित्र:He0.svg𐡄הﻫܗ?53px?Wawचित्र:Waw.svg𐡅וوܘ25px27px25px; , Zainचित्र:Zayin.svg𐡆זزܙ?27px?Ḥēthचित्र:Heth.svg𐡇חﺧ,ﺣܚ?53px?Ṭēthचित्र:Teth.svg𐡈טطܛ25px27px25pxemphatic Yudhचित्र:Yod.svg𐡉יﻳـܝ25px53px25px; , Kāphचित्र:Kaph.svg𐡊 כ ך كܟܟ25px53px25px, Lāmadhचित्र:Lamed.svg𐡋ל ﻟـܠ25px53px25pxMimचित्र:Mem.svg𐡌 מ ם ﻣܡܡ25px53px25pxNunचित्र:Nun.svg𐡍 נ ן نܢܢ ܢ25px53px25pxSemkathचित्र:Samekh.svg𐡎ס-ܣ25px27px25pxʿĒचित्र:Ayin.svg𐡏עﻏ,ﻋܥ?27px?Pēचित्र:Pe0.svg𐡐 פ ף ﻓـܦ25px53px25px, Ṣādhēचित्र:Sade 1.svg, चित्र:Sade 2.svg𐡑 צ ץ ﺻـܨ25px53px25pxemphatic Qophचित्र:Qoph.svg𐡒קﻗـܩ25px27px25pxRēshचित्र:Resh.svg𐡓רرܪ25px27px25pxShinचित्र:Shin.svg𐡔שﺷ,ﺳܫ25px27px25pxTauचित्र:Taw.svg𐡕תﺗـ,ﺛـܬ25px53px25px, 

 इन्हें भी देखें
 आरमेइक भाषा

श्रेणी:विश्व की लिपियाँ
ऊष्मा पम्प

right|thumb|300px|ऊष्मा-पम्प के वाष्प-संपीडन प्रशीतन चक्र का सरलीकृत चित्र: 1) संघनित्र (condenser), 2) प्रसरण वाल्व (expansion valve), 3) वाष्पित्र (evaporator), 4) संपीडक (compressor).
ऊष्मा पम्प या 'हीट पम्प' ऐसी युक्ति है जो किसी ऊष्मास्रोत से लेकर ऊष्मानिमज्जक (हीटसिंक) को ताप प्रवणता (temperature gradient) के उल्टी दिशा में ऊष्मा स्थानान्तरित करती है। अर्थात् ऊष्मापम्प सहज ऊष्मा-प्रवाह के विपरीत दिशा में ऊष्मा प्रवाहित कराते हैं। कम्प्रेसर से चलने वाले वातानुकूलन और फ्रीजर ऊष्मा-पम्प के आम उदाहरण हैं। किन्तु विशेष रूप से घरों/कक्षों की हवा को गर्म/ठण्डा करने में प्रयुक्त युक्तियों को ही 'ऊष्मा पम्प' कहा जाता है। 

श्रेणी:ऊष्मा पम्प एक ऐसा थर्मल मेकेनिकल डिवाइस जो एक्सटर्नल वर्क से LOW TEMP. थर्मल रिजर्वायर से HIGH TEMP. थर्मल रिजर्वायर की तरफ हीट ट्रांसफर करता HAI.
तिकोना जंक्शन

thumb|right|एक साधारण तिकोना जंक्शन
thumb|upright|तिकोने जंक्शन द्वारा किसी रेल वाहन को मोड़ने का चित्रण
रेल शब्दावली में तिकोना जंक्शन, रेल पटरियों की एक तिकोना आकार की व्यवस्था है जिसके प्रत्येक कोने पर एक  पंख या स्विच होता है। रेलमार्ग की मुख्य लाइन पर स्थित रेल जंक्शन जहां दो रेल लाइनें मिलती हैं वहां पर इसे गाड़ियों द्वारा पटरी बदलने के लिए यानि एक पटरी से दूसरी पटरी पर जाने के लिए इस्तेमाल किया जा सकता है।

तिकोने जंक्शन को रेलवे उपकरण को मोड़ने के लिए भी इस्तेमाल किया जा सकता है। तिकोने जंक्शन का प्रयोग करके किसी इंजन या रेलवे वाहन को उसी दिशा में मोड़ा जा सकता है जिस दिशा से वो आया था। जहाँ पर तिकोने जंक्शन को मुख्य रूप से दिशा परिवर्तन के लिए बनाया जाता है वहां जंक्शन बनाने में प्रयुक्त एक या एक से अधिक पटरियां आम तौर पर एक स्टब साइडिंग होती है। 
 सन्दर्भ 

श्रेणी:रेलवे उपकरण
श्रेणी:रेलवे प्रौद्योगिकी
विंशतभुज

250px|thumb
ज्यामिति में विंशतभुज () बीस भुजाओं वाला बहुभुज है। किसी भी विंशतभुज के आंतरिक कोणों का योग 3240 डिग्री होता है।

किसी सम विंशतभुज का प्रत्येक कोण 162° होता है, अर्थात प्रत्येक बाह्य कोण का मान 18° है।

सम विंशतभुज का निर्माण सम-दशभुज के भुजा-द्विभाजन द्वारा किया जा सकता है।

 सम-दशभुज 
एक समविंशतभुज का क्षेत्रफल निम्न होता है: (जहाँ t = भुज लम्बाई है।)

 उपयोग 
चूँकि यह एक वृत्त से बहुत निकट होता है लेकिन वृत्त नहीं होता अतः समविंशतभुज का उपयोग कुछ विशेष खेलों में किया जाता है।

विलियम शेक्सपीयर की अभिनय कम्पनी के बाहरी नाट्य के बाहरी द्वार पर स्थित ग्लोब में भी १९८९ में विंशतभुज का उपयोग किया गया।
160px

 निर्माण 
File:Regular Icosagon Inscribed in a Circle.gifएक सम-विंशतभुज का निर्माण।

A9100px19-simplex (19D)BC10100px10-orthoplex100pxRectified 10-orthoplex100pxBirectified 10-orthoplex100pxTrirectified 10-orthoplex100pxQuadrirectified 10-orthoplex100pxQuadrirectified 10-cube100pxTrirectified 10-cube100pxBirectified 10-cube100pxRectified 10-cubeD11100px11-demicubeE8[20]100px(421)100pxt1(421)100pxt2(421)100pxt3(421)100pxt4(421)100pxt0(241)100pxt1(241)100pxt0(142)H4[20]100pxRectified 600-cell100px600-cell

 सन्दर्भ 

बहुभुजों और बहुतलों का नामकरण

श्रेणी:बहुभुज
उदिता गोस्वामी

उदिता गोस्वामी (जन्म 9 फ़रवरी 1984"Birthday time for Udita Goswami" , Mid Day, 7 फ़रवरी 2011) बॉलीवुड फ़िल्मों में अभिनय करने वाली भारतीय अभिनेत्री हैं।

 पूर्व जीवन 
गोस्वामी का जन्म देहरादून, उत्तराखण्ड में हुआ, उनके पिता बनारस (अब वाराणसी), उत्तर प्रदेश से हैं और उनकी माँ शिलांग, मेघालय से हैं।"'Emraan is like my brother' - Udita Goswami" , बॉलीवुड हंगामा, 18 सितम्बर 2007 
उन्होंने अपना बचपन काठमांडू, नेपाल में बिताया।
 वृत्ति 
उसने अहमद खान के संगीत क्या खूब लगती हो के रिमिक्स विडियो संगीत में उपेन पटेल के साथ काम किया।"Udita and Upen team up" , भारतFM News Bureau, 19 जुलाई 2005

 व्यक्तिगत जीवन 
वो मोहित सूरी के साथ ९ वर्षों तक सम्बन्धों में रही। 29 जनवरी 2013 को उन्होंने विवाह कर लिया।

 फ़िल्में aksar

 सन्दर्भ 

 बाहरी कड़ियाँ 
 

श्रेणी:1984 में जन्मे लोग
श्रेणी:भारतीय फ़िल्म अभिनेत्री
श्रेणी:भारतीय महिला मॉडल
श्रेणी:जीवित लोग
सुचित्रा कृष्णमूर्ति

सुचित्रा कृष्णमूर्ति एक भारतीय अभिनेत्री, लेखिका, चित्रकार और गायक हैं।

 व्यक्तिगत जीवन 
उन्होंने शेखर कपूर से विवाह किया। उनके एक पुत्री है जिसका नाम कावेरी है। फरवरी 2007 में उनका तलाक हो गया।

 फ़िल्में
 रण (जनवरी 2010) ... नलिनी कश्यप
 मित्तल वर्सिस मित्तल" (2010) ... करुणा माहेश्वरी
 कर्मा कन्फ़्यूजन एंड होली (2009) ... सुजाता
 आग (2007) .... कविता
 माय वाइफ़'ज़ मर्डर (2005) ... सैला
 कभी हाँ कभी ना (1994) ... आना
 किलुक्कम्पेट्टी (1991) ... अनु
 चुनौती (1987) टीवी धारावाहीक
 विश्व'' (1999) शिवराजकुमार, अनन्तनाग, सुहासिनी के साथ कन्नड़ फ़िल्म

 सन्दर्भ 

 बाहरी कड़ियाँ 

 
 Suchitra Krishnamoorthi Official Website
 The Hindu, Jan 2009
 Hindustan Times Jan 09
 Times of India जून 2005
 https://web.archive.org/web/20090228213337/http://www.shekharkapur.com/blog/archives/2009/01/its_slumdog_mil.htm

श्रेणी:जीवित लोग
श्रेणी:भारतीय अभिनेत्री
श्रेणी:भारतीय फ़िल्म अभिनेत्री
श्रेणी:हिन्दी फ़िल्म अभिनेत्री
श्रेणी:1970 में जन्मे लोग
कुरुष देबू

thumb|'शिरीन फरहाद की तो निकल पड़ी' के रिलीज समारोह में कुरुष देबूकुरुष देबू एक भारतीय बॉलीवुड अभिनेता हैं। उन्होंने सर्वप्रथम शाहरुख खान के चरित्र दोस्त का अभिनय कभी हाँ कभी ना में अभिनय करते नजर आये। उन्होंने मुन्ना भाई एम बी बी एस में डॉ॰ रुस्तम पारवी का प्रसिद्ध अभिनय किया।
 विशिष्ट फ़िल्में
पियर्सी (1990) - पियसी (प्रथम अभिनय, शीर्षक अभिनय)
कभी हाँ कभी ना (1993) - येज़दी
सच ए लॉन्ग जर्नी (1998) - मूर्ख तेहमुल
कसूर (2001) - विटनेस सोडावाटरवाला
झंकार बीट्स (2003) - खोया - खोया वकील श्रीमान देबू
मुन्ना भाई एम बी बी एस (2003) - डॉ॰ रुस्तम पावरी
हैप्पी गो लकी (2005) - शिक्षक
एक खिलाड़ी एक हसीना (2005) - सनी दस्तुर
पेज 3 (2005) - प्रवासी हिरेन संघवी
टैक्सी नम्बर ९२११ (2006) - वौल्ट मेनेजर
लगे रहो मुन्ना भाई (2006) - वकील मोहनदास
लिटिल ज़िज़ु (2008) - कुरुष चीफ़ डिसीप्लीन
चांस पे डांस (2010) - लैण्डलॉर्ड
हैप्पी हैजबैंड्ज (2011) - चम्पू
2 लिटिल इंडियनस (2011) - डब्बा
शिरीन फरहाद की तो निकल पड़ी (2012)

बाहरी कड़ियाँ
आधिकारिक जालस्थल

श्रेणी:पारसी लोग
श्रेणी:जीवित लोग
श्रेणी:हिन्दी फ़िल्म अभिनेता
श्रेणी:1963 में जन्मे लोग
खेतड़ी

खेतड़ी (Khetri) या खेतड़ी नगर (Khetri Nagar) भारत के राजस्थान राज्य के नीमकाथाना जिले में स्थित एक नगर है।"Lonely Planet Rajasthan, Delhi & Agra," Michael Benanav, Abigail Blasi, Lindsay Brown, Lonely Planet, 2017, ISBN 9781787012332"Berlitz Pocket Guide Rajasthan," Insight Guides, Apa Publications (UK) Limited, 2019, ISBN 9781785731990

 विवरण 
अंगूठाकार|खेतड़ी किला का सुंदर चित्रण 
खेतड़ी नगर शेखावाटी क्षेत्र में है। वास्तव में खेतड़ी दो कस्बे हैं एक वह जिसे "खेतड़ी कस्बे" के रूप में जाना जाता है और जिसे राजा खेत सिंहजी निर्वान ने बसाया था। अन्य "खेतड़ी नगर" का कस्बा, जो खेतड़ी से लगभग 10 किमी दूर है। इसे 'ताँबा परियोजना' के रूप में जाना जाता है। खेतड़ी नगर का निर्माण भारत सरकार के एक सार्वजनिक उपक्रम हिन्दुस्तान कॉपर लिमिटेड ने किया। यह नगर चारों तरफ से पर्वत द्वारा घिरा बहुत ही मनोरम है। यहाँ एक किला भी है। समीप में ही ताँबे की खदानें हैं जिनका मुगल काल में बड़ा महत्व था। बीच में यह खान एकदम बंद पड़ी थी। अब पुन: भारतीय ताँबा निगम की ओर से खान चालू की गई हैं और ताँबा प्राप्त किया जा रहा है।

 प्रसिद्धि 
खेतड़ी नगर की प्रसिद्धि इसकी प्रसिद्ध तांबे की खान के लिए है। इसकी एक और प्रसिद्ध कहानी विवेकानन्द को अमेरिका भेजने से सम्बंधित है तत्कालिन राजा ने इसका पूर्ण बंदोबस्त किया था।

 इन्हें भी देखें 
 झुंझुनू ज़िला

 सन्दर्भ 

श्रेणी:राजस्थान के शहर
श्रेणी:झुंझुनू ज़िला
श्रेणी:झुंझुनू ज़िले के नगर
निखिल पॉल जॉर्ज

निखिल पॉल जॉर्ज लन्दन में भारतीय मूल आधारित एक गायक, गिटार वादक, बासवादक, रिकार्ड निर्माता, प्रबंधक और संगीतकार हैं। वो बॉलीवुड फ़िल्म बर्फ़ी! (2012) में अपने गायन कार्य के लिए जाने जाते हैं। उन्होंने फ़िल्म संगीतकार प्रीतम के लिए फ़िल्म में "आशियाँ" और "मैं क्या करूँ" नामक दो गाने गाये हैं।

 निर्माण कार्य
वर्ष फ़ील्म  गीत  कार्य 2013 धुम 3 गिटार & बास वादन, निर्माण & प्रोग्रामन 2013 रेस 2  गायन निर्माण & निर्देशन 2012 बर्फी! गिटार बजाना & व्यवस्था 2012 कॉकटेल दारु देसी निर्माण, व्यवस्था, प्रोग्रामन, गिटार & अनुमोदन वोकल्स प्रदर्शन 2012 फरारी की सवारी रुस्य थीम, लाइफ ये मौसम्बी सी गिटार प्रदर्शन & निर्माण, अलगोजा, तुरही निर्वाहक & निर्माता  2012 प्लेयर्स क्यूँ दूरियाँ गायन व्यवस्था & संचालन 2011 मौसम रब्बा मैं तो गिटार का प्रदर्शन और निर्माण 2011 बॉडीगार्ड आय लव यू मुखर रिकॉर्डिंग अभियंता 2011 दम मारो दम ते एमो गायन व्यवस्था, निर्माण, चालन & अनुमोदन वोकल्स 2009 ए रोड अपार्ट संगीतकार 2008 ईव संगीतकार

 सन्दर्भ 

 बाहरी कड़ियाँ 
 निखिल पॉल जॉर्ज का आधिकारिक जालस्थल
 
 द हिन्दू के साथ साक्षात्कार
 Interview with द टाइम्स ऑफ इंडिया
 बॉक्स ऑफिस इंडिया के साथ साक्षात्कार

श्रेणी:भारतीय गायक
श्रेणी:जीवित लोग
सईद क़ादरी

सईद क़ादरी एक प्रसिद्ध कवि और बॉलीवुड संगीतकार हैं। उनका जन्म जोधपुर, राजस्थान में हुआ। उन्होंने फ़िल्म मर्डर (2004) के लिए सर्वश्रेष्ठ संगीतकार का छठा आईफा अवार्ड्स जीता।

 फ़िल्में

फ़िल्म  रिलीज की तिथि  स्थितिजिस्म 17 जनवरी 2003प्रकाशितसाया4 जुलाई 2003प्रकाशितपाप 30 जनवरी 2004प्रकाशितमर्डर 2 अप्रैल 2004प्रकाशितज़हर25 मार्च 2005प्रकाशितकलयुग 9 दिसम्बर 2005प्रकाशितगैंगस्टर 28 अप्रैल 2006प्रकाशितबस एक पल 15 सितम्बर 2006प्रकाशितवो लम्हे 29 सितम्बर 2006प्रकाशितज़िंदगी रॉक्स 6 अक्टूबर 2006प्रकाशितसरहद पार 23 नवम्बर 2006प्रकाशितअनवर 12 जनवरी 2007प्रकाशितलाइफ़ इन अ... मेट्रो 11 मई 2007प्रकाशितद ट्रेन 8 जून 2007प्रकाशितआवारापन 29 जून 2007प्रकाशितधोखा 31 अगस्त 2007प्रकाशितअगर 14 सितम्बर 2007प्रकाशितभूल भुलैया 12 अक्टूबर 2007प्रकाशितशोबिज 28 दिसम्बर 2007प्रकाशितजन्नत 16 मई 2008प्रकाशितकिस्मत कनेक्शन 18 जुलाई 2008प्रकाशितराज़ २ || 23 जनवरी 2009||प्रकाशित
|-
|बिल्लू|| 13 फ़रवरी 2009||प्रकाशित
|- 
|तुम मिले|| 13 नवम्बर 2009||प्रकाशित
|-                                                
|दे देना दन 27 नवम्बर 2009प्रकाशिततो बात पक्की! || 19 फ़रवरी 2010||प्रकाशित
|-	
|लम्हा 16 जुलाई 2010प्रकाशितदिल तो बच्चा है जी || 28 जनवरी 2011||प्रकाशित
|-
|मर्डर 2  8 जुलाई 2011प्रकाशितब्लड मनी 30 मार्च 2012प्रकाशितजन्नत 2 4 मई 2012प्रकाशितबर्फी! 14 सितम्बर 2012प्रकाशितरश 26 अक्टूबर 2012प्रकाशितमर्डर 3 15 फ़रवरी 2013प्रकाशित''आय लव न्यू ईयर  26 जून 2013प्रकाशित

 सन्दर्भ 

 बाहरी कड़ियाँ 

सईद क़ादरी: प्रोफाइल

श्रेणी:भारतीय संगीतकार
श्रेणी:राजस्थान के लोग
श्रेणी:जीवित लोग
श्रेणी:1965 में जन्मे लोग
विद्युतग्राही (रेल)

thumb|विद्युतग्राही
thumb|एक अन्य प्रकार का विद्युतग्राही

विद्युतग्राही या पेंटोग्राफ (अंग्रेजी: Pantograph), किसी रेलगाड़ी या ट्राम की छत पर स्थापित एक उपस्कर है, जिसका कार्य ऊपरी पारेषण लाइन से संपर्क के द्वारा बिजली ग्रहण करना है। आम तौर पर एक ही तार का प्रयोग किया जाता है जबकि लौटती विद्युतधारा रेलपथ (पटरी) के माध्यम से बहती है।
इसमें 2000 से 3000 ऐम्पियर तक की धारा प्रवाहित की जा सकती है।

 आधुनिक उपयोग  
 तकनीकी विवरण 

 एकभुज और द्विभुज विद्युतग्राही 
 मेट्रो प्रणाली और ऊपरी पारेषण लाइन  
 भारत में विद्युतग्राही 
भारतीय रेल द्विभुज विद्युतग्राही का उपयोग करती है। 
 सन्दर्भ
बोन धर्म

thumb|230px|सिचुआन में एक बोन मठ
thumb|230px|यमराज की एक बोन प्रतिमा - बोन व हिन्दू धर्मों में ऐसे कई सम्बन्ध मिलते हैं
बोन धर्म या बॉन धर्म (བོན་, Bön) तिब्बत की प्राचीन और पारम्परिक धार्मिक प्रथा है। आधुनिक युग में इसमें बौद्ध धर्म और बौद्ध धर्म से पहले की तिब्बती संस्कृति में प्रचलित धार्मिक आस्थाएँ शामिल हैं। बहुत से ऐसी बौद्ध-पूर्व आस्थाएँ तिब्बती बौद्ध धर्म में भी सम्मिलित की जा चुकी हैं। कुछ इतिहासकारों के अनुसार बोन धर्म के तत्व सिर्फ़ तिब्बत तक ही सीमित नहीं थे बल्कि उनका ऐतिहासिक प्रभाव तिब्बत से दूर कई मध्य एशिया के क्षेत्रों तक भी मिलता था। इतिहासकार बोन धर्म को तिब्बती साम्राज्य से पहले आने वाले झ़ंगझ़ुंग राज्य से भी सम्बन्धित समझते है।Tenzin Wangyal Rinpoche, Healing with Form, Energy, and Light. Ithaca, New York: Snow Lion Publications, 2002. ISBN 1-55939-176-6, pp. xixTrekking in Tibet: A Traveler's Guide, Gary McCue, pp. 222, The Mountaineers Books, 2010, ISBN 9781594854118, ... Mount Kailash is sacred to the Bön religion as well, as it is the site where its founder, Tönpa Shenrab, is said to have descended from heaven, and formerly it was the spiritual center of Zhang Zhung, the ancient Bönpo empire ...

 हिन्दू धर्म और बोन धर्म में सम्बन्ध 
कई विद्वानों ने यह टिप्पणी की है कि बोन धर्म और हिन्दू धर्म के भगवान शिव में बहुत-सी तीर्थ व अन्य सामान्ताएँ हैं। मसलन मानसरोवर और कैलाश पर्वत दोनों ही धर्मों में पवित्र माने जाते थे और हिन्दूओं के लिये शिवजी के कारण विषेश महत्व रखते हैं। इसी तरह बहुत-सी तिब्बत में उत्पन्न होने वाली नदियाँ भी हिन्दूओं और बोन धर्मियों के लिये धार्मिक आस्था की बिन्दु हैं। कुछ विद्वानों का सोचना है कि यह सम्भवत: प्राचीन बोन धर्म का हिन्दू धर्म पर प्रभाव हो सकता है।A History of Zhang Zhung and Tibet: The Early Period, Chogyal Namkhai Norbu, pp. 69, North Atlantic Books, 2013, ISBN 9781583946107, ... hundreds of Indian people go on pilgrimage to Mount Ti-se and Lake Ma-pham every year. If we consider all these facts. we can say that it was Sivaism to draw its origins from the ancient Tibetan culture of Zhang Zhung ... अन्य कहते हैं कि शायद कश्मीर से शिव-उपासकों के तिब्बत जाने से बोन धर्म में हिन्दू-तत्व सम्मिलित हो गए।Changing World Religions, Cults & Occult , Jerry Stokes, pp. 411, Jerry Stokes, ... Modern scholars have also suggested Shaivite (Hindu sect devoted to Shiva) influence from Kashmir in the development of Bön ... कई आर्य-हिन्दू दिव्य हस्तियाँ, मसलन यमराज, भी बोन-उपासकों द्वारा तिब्बत में बौद्ध प्रभाव से पहले से ही मान्य थी और तिब्बत में उनकी बोन प्रतिमाएँ प्राचीनकाल से ही बनती आई हैं।Zhang Zhung: Foundations of Civilization in Tibet : a Historical and Ethnoarchaeological Study of the Monuments, Rock Art, Texts, and Oral Tradition of the Ancient Tibetan Upland, John Vincent Bellezza, pp. 308, Östereichischen Akademie der Wissenschaften, 2008, ISBN 9783700160465, ... equate (functionally and linguistically) the Bon primal deity Ye-smon rgyal-po with the Indo-Iranian Yima/Yama ...

 इन्हें भी देखें
तिब्बती बौद्ध धर्म

 सन्दर्भ 

श्रेणी:बोन धर्म
श्रेणी:तिब्बत में धर्म
श्रेणी:तिब्बती संस्कृति